Elevene skal få informasjon om grunntrekkene i utdanningsløpene i Norge og andre land, samt få mulighet til å tilegne seg kunnskap om yrker og arbeidsmarked lokalt, nasjonalt og internasjonalt. I tillegg må de ha grundig kjennskap til søknadsprosedyrer og søknadsfrister. Elevene vil også kunne ha behov for å kjenne til mulighetene for å finansiere videregående opplæring og ytterligere studier ved å søke lån og stipend.